钦定古今图书集成/理学汇编/字学典/第092卷 > 《张彦远法书要录》 > 《张怀瓘书断》
## 钦定古今图书集成/理学汇编/字学典/第092卷 > 《张彦远法书要录》 > 《张怀瓘书断》

我唐四圣高祖神尧皇帝、太宗文武圣皇帝、高宗天
皇大圣皇帝，鸿猷大业，列乎册书；多才能事，俯同人
境。翰墨之妙，资以神功。开草、隶之规模，变张、王之今
古。尽善尽美，无得而称。今天子神武聪明，制同造化，
笔精墨妙，思极天人。或颂德铭勋，函耀金石；或恩崇
惠缛，载锡侯王。赫矣光华，悬诸日月，非区区小臣所
敢扬述。